
RAPORT DE SPECIALITATE
cu privire la aprobarea menţinerii pe poziţie a celor 20 de containere sociale în vederea continuării activităţii sociale pentru 
persoanele fără adăpost

Având în vedere Legea nr.55 din 15.05.2020 privind unele măsuri pentru prevenirea şi combaterea efectelor pandemiei de COVID19 şi Hotărârea de Guvern nr.394 din 18.05.2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID 19.

Facem următoarele precizări:
Ţinând cont de priorităţile de siguranţă a cetăţenilor din cominutate
Având în vedere faptul că migraţia persoanelor fără adăpost în comunitate duce la periclitarea siguranţei medicale a cetăţenilor, aceştia fiind vectori importanţi de transmitere a infectării cu COVID 19.
Necesitatea venirii în întâmpinarea celor 2 spitale (Spitalul Clinic Municipal de Urgenţă Timişoara şi Spitalul Clinic Judeţean de Urgenţă „Pius Brânzeu ” Timişoara) cu spaţii de cazare până la venirea rezultatelor în urma testării.
Degrevarea celor 2 spitale de persoanele fără adăpost. Dispariţia persoanelor fără adăpost din stradă - diminuarea riscului de infectarea a acestora cu COVID19 şi răspândire a bolii la persoanele din comunitate. Persoanele fără adăpost fiind testate şi cazate în cele 20 de containere sociale, astfel nu se vor consuma un număr mare de teste pentru aceeaşi persoană care dacă ar fi în stradă ar ajunge de nenumărate ori la Serviciul triaj a celor 2 spitale

PROPUNEM:

Aprobarea menţinerii pe poziţie a celor 20 de containere sociale amplasate la „Pădurea Verde”, strada Avram Imbrone, în vederea continuării activităţii sociale pentru persoanele fără adăpost şi/sau a persoanelor aflate în situaţie de urgenţă/criză.

